Steven Tyler

**Stephen Victor Tallarico ** (26. ožujka 1948., New York, SAD), poznat kao **Steven Tyler** (često zvan "The Demon of Screaming" ("Demon vrištanja")), američki je glazbenik i tekstopisac, a najpoznatiji je po svojem djelovanju u sastavu Aerosmith kao prvi vokal.

Tyler je prepoznatljiv po promuklom i oštrom glasu koji je vrlo velikog raspona. Također je poznavalac sviranja širokog kruga instrumenata od kojih su neki; usna harmonika, gitara, klavijature, udaraljke i drugi. 1970-ih i 1980-ih, Tyler je bio poznat i po ovisnosti o drogama i alkoholu, ali zadnjih dvadeset godina nako odvikavanja održava trezvenost. Tyler se profilirao u vođu sastava, rock ikonu, seks simbol i u osobu sa velikom energijom pri izvođenju uživo nastupa, dok je na sebi nosio odjeću veselih boja i maramom vezanom za mikrofon što je postalo njegov zaštitni znak.

## Biografija
### Rano doba
Steven Tyler rodio se pod imenom Victor Tallarico. Sa očeve strane obiteljski korijeni mu vuku iz Italije (njegov djed Giovanni Tallarico rodio se u mjestu Nicotera na Kalabriji) i Njemačke, dok mu korijeni sa majčine strane dolaze od indijanskog plemena Čeroki, koji su američki starosjedioci i Ukrajine.

Tyler se rodio u 26. ožujka 1948. u New Yorku, kao drugo od dvoje djece. Čitava obitelj kasnije seli u Yonkers (New York), gdje se Tyler upisije u "Roosevelt High School" školu. Ubrzo je bio izbačen iz nje radi problema sa drogom, a kasnije završava i diplomira u "Jose Quintano's School for Young Professionals". Kasnije kad je već radio kao profesionalni glazbenik, Tyler je rekao da je u mladosti radio razne poslove a jedno od nih je bilo i u pekari.

Veliku glazbenu ulogu u njegovom životu imao je sastav klasične glazbe "Vic Tallarico Orchestra". Njegov otac je mnogo godina poučavao glazbu u školi "Cardinal Spellman High School", koja se nalazila u Bronxu. Steven Tyler je uz rock također volio i blues i 1960-ih godina sa lokalnim rock and roll sastavima pjeva i svira bubnjeve, naki od njih su The Strangeurs/Chain Reaction, The Chain i William Proud.

## Glazbena karijera

### Osnivanje i uspjeh Aerosmitha
1969. Tyler sreće gitaristu pod imenom Joe Perry, koji dolazi iz Sunapee, New Hampshire. 1970. susreću se nanovo u Bostonu i zajedno sa basistom Tomom Hamiltonom osnivaju sastav Aerosmith. Kasnije dovode i drugog gitaristu, Tylerovog prijatelja iz djetinstva Raya Tabanoa (kojega kasnije zamjenjuje Brad Whitford) i bubnjaraJoeya Kramera.

Nakon nekog vremena u Bostonu, potrošenog na razna sviranja po klubovima, a prema uputama njihovog prvog rukovoditelja, sastav odlazi raditi u New York, gdje upoznaju nove menadžere Stevea Lebera i Davida Krebsa. Kasnije, 1972.g. potpisali su za diskografsku kuću "Columbia Records", a 1973. objavljuju svoj istoimeni debitantski album. Nakon toga slijede albumi; *[[Get Your Wings]]*, *[[Toys in the Attic (album)|Toys in the Attic]]*, *[[Rocks (album)|Rocks]]* i *[[Draw the Line]]*, koji ih lansiraju u internacionalne zvijezde i donose im veliki glazbeni uspjeh. Iz ovih albuma proizlaze njihovi legendarni hitovi "Dream On", "Walk This Way" i "Sweet Emotion". Aerosmithovih prvih pet albuma također postižu nakladu multi-platinasti i *Toys in the Attic* i *Rocks* smatraju se najboljim hard rock albumima za sva vremena. Međutim u narednom desetljeću, brzi nametnuti radni ritam, život na turnejama i snimanje u studiju, zajednički život i ovisnost o drogama, dovodi ih do prvih nesuglasica i odlaska pojedinih članova iz sastava.

Tyler i Perry često nastupaju pod imenom "Toxic Twins" i postaju ikone za konzumiranje raznih droga i heroina. Njihovi nastupi dokumentirani su na mnogim video zapisima, a jedno od njih je i *Behind the Music*. Tyler je sve više bio zaokupljen sastavom, što se nije svidjelo Perryu, pa su sa vremenom ulazili u sve češće sukobe. Napeta situacija između njih dvojice bila je očigledan faktor koji je lagano dovodio do raspada sastava njegdje 1980. godine. Osim toga, konstantne turneje i snimanja u studiju, ovisnost i zloupotreba droga, dobne razlike među članovima sastava, samo su pripomogle Aerosmithovom daljnjem propadanju.

### Ponovno okupljanje i liječenje od ovisnosti
14. veljače 1984., Joe Perry i Brad Whitford koji su iz Aerosmitha otišli 1979., odnosno 1981., prisustvuju njihovom koncertu i u travnju iste godine vraćaju se u sastav. Prema riječima članova sastava u specijalnoj emisiji *Behind the Music * glazbene TV kuće VH1, Tyler je prvi telefonski nazvao Perrya i obratio mu se ohrabrujućim riječima što ga je navelo da se vrati u sastav. Sastali su se svi zajedno iza pozornice gdje su potvrdili povratak Perrya i Whitforda natrag u sastav.

Aerosmith je krenuo na novu turneju pod imenom *The Back in the Saddle Tour*, i u proces snimanja novog materijala za album. Jedini problem koji je još ostao bio je onaj sa ovisnošću o narkoticima o kojima su ovisili članovi sastava, naročito Tyler koji se na sceni naočigled pridržavao za stalak od mikrofona, prilikom mnogih koncerata u ranim '80-ma. Aerosmithov novi menadžer Tim Collins znao je da je ponovno okupljanje sastava zajedno sa njihovim vođom pod velikim utjecajem droga. 1986. godine, Tyler i ostali članovi odlaze na rehabilitacijski program liječenja ovisnosti od droga.

Tyler se kompletno izliječio od ovisnosti, a i ostali članovi sastava koji su bili u rehabilitacijskom programu sredinom i krajem '80-ih. Od tada svi članovi sastava suzdržavaju se od konzumiranja alkohola i droga

## Povratak i uspješnost

1985. godine Aerosmith objavljuje svoj povratnički album *[[Done with Mirrors]]*, koji je snimljen uglavnom zbog nedostatka izlaska njihovih novih albuma. 1986. godine Tyler i Perry surađuju sa sastavom "Run-D.M.C." i obrađuju Aerosmithovu hit skladbu iz 1976.g. "Walk This Way", koja dolazi na #4 glazbenih Top ljestvica, a u novije vrijeme *Rolling Stone* časopis stavlja je na #27 svojeg Top popisa "100 najboljih obrađenih skladbi za sva vremena". Skladba "Walk This Way" predstavlja rap glazbu i Aerosmithovu novo generacijsku, postaje veliki hit i uveliko pomaže njihovom povratku prema uspjehu. Aerosmith veliki povratak radi sa albumom *[[Permanent Vacation (album)|Permanent Vacation]]* sa kojeg dolaze tri hit singla u Top 20 i prodaju od preko pet milijuna primjeraka. Sastav nakon toga izdaje album Pump 1989. i 1993. Get a Grip i oba albuma pojedinačno bilježe prodaju od preko sedam milijuna kopija, a sastav dovode do statusa svjetskih super-zvijezda i vraća im uspješnost iz 1970-ih godina. Ova tri albuma dobivaju veliko odobravanje publike i glazbenih kritičara, posebno u inovaciji glazbenog stila, koji na Top 40 dovodi desetak hit singlova. Također od tog materijala proizlaze i glazbeni video uradci, kao i desetke osvojenih nagrada. Aerosmith nastavlja sa turnejama, pojavljuje se na televizijskim emisijama, filmu i postaju jedni od najvećih glazbenih pop ikona toga vremena. Steven Tyler kao vođa Aerosmitha, postaje njihov simbol i znak prepoznavanja sastava.

Sastav 1995.g. uzima odmor od glazbenog djelovanja kojeg troše na svoje obitelji, umorni od napornog životnog stila u zadnjih deset godina. Na odmor odlaze u skladu sa dogovorom sa njihovim menadžerom Timom Collinsom, koji je najzaslužniji za njihovo povratak, odvikavanje od droga i veliku uspješnost. Međutim Aerosmith je načuo Collinsova govorkanja kako će napustiti sastav radi Tylerovog nevjerstva prema ženi i ponovnom uživanju droga. Nakon toga Collins dobiva otkaz. Mijenjaju producenta i ulaze u proces snimanja novog materijala koji je 1997.g. objavljen na albumu *[[Nine Lives (album)|Nine Lives]]*. Album ne prati uspješnost prethodnog *Get a Grip* i postiže nakladu 2x platinasti. Provode preko dvije godine na turneji koja je nazvana *Nine Lives Tour* u kojoj su se dogodili razni problemi, ozljeda noge Stevena Tylera na koncertu i opekline drugog stupnja Joeya Kramera, nakon što mu se zapalio auto na benzinskoj crpki.

1997.g. Steven Tyler i Joe Perry za trgovačku tvrtku "Gap" (prodaja odjeće) izvode blues skladbu, koju Tyler svira na usnoj harmonici. Oni su bili samo jedan dio "Gapove" kampanje u kojoj su sudjelovali razni glazbenici.

## Novija događanja
Na početku 21. stoljeća, Aerosmit nastupa na poluvremenu "Super Bowl XXXV" utakmice i ulaze u kuću "Rock and Roll Hall of Fame", a također objavljuju još jedan od mnogih platinastih albuma.

Nakon 2001.g., Aerosmith pokreće uspješnu glazbenu turneju svake godine, te također održava i rad u studiju pa objavljuje albume *[[Just Push Play]]* (2001.) i *[[Honkin' on Bobo]]* (2004.) Tome treba pribrojati i brojna Tylerova gostovanja na raznim projektima.

27. svibnja 2001., Tyler izvodi državnu himnu na automobilističkoj utrci "Indianapolis 500". Tada je promijenio riječi himne iz "home of the brave'" u "home of the Indianapolis 500", za što je dobio vrlo loše kritike.

Nakon napada 11. rujna 2001.g., sastav izvodi dobrotvorni koncert u Washington D.C.-u, pod imenom *United We Stand*. Tyler se pojavljuje u jakni koja kompletno prikazuje američku zastavu, a sastav izvodi kratke glazbene setove, koji uključuju filmske naslove, "Livin' on the Edge" i "I Don't Want to Miss a Thing" koji se sastoje od snimaka i fotografija snimljenih tijekom napada.

U prosincu 2002., Tayler za praznike glumi Djeda Božićnjaka u dječjoj epizodi *Lizzie McGuire*, gdje izvodi i skladbu "Santa Claus Is Coming to Town".

2003. godine, Tyler dobiva počasnu diplomu sa "Berklee College of Music" koledža u Bostonu i 2005. prima doktorat sa univerziteta "University of Massachusetts Boston". 2003. Tyler također zajedno sa AC/DCom ulazi u kuću slavnih "Rock and Roll Hall of Fame", dvije godina nakon što je u nju primljen i njegov sastav. Steve Tyler i pjevač sastava AC\DC Brian Johnson, zajedno izvode skladbu "You Shook Me All Night Long".

2004. godine u božićnom animiranom filmu *The Polar Express*, posuđuje svoj glas i izvodi skladbu "Rockin' on Top of the World".

U isto vrijeme dok je Joe Perry 2005. zauzet svojim solo albumu, Tyler je zauzet raznim projektima. Iste godine izvodi sa Santanom skladbu "Just Feel Better", koja postaje hit singl. Tyler također nastupa u filmu *[[Be Cool]]*, zajedno sa glumcima Johnom Travoltom i Umom Thurman. U filmu Tayler izvodi u duetu skladbu "Cryin'" zajedno sa Christianom Milian (glumi Lindu Moon).

2006. nakon operacijskog zahvata na glasnicama i naporne glazbene turneje *Rockin' the Joint Tour*, Tyler se nakon pet tjedna oporavka vraća bolji nego ikada. U prvom tjednu nakon toga nastupa zajedno sa Perryem i orkestrom "Boston Pops Orchestra" na državnom godišnjem prazniku "4. srpnja" i taj se nastup vodi kao njegov prvi izlazak pred publiku nakon operacije. Prilikom koncerta koji se uživo prenosio preko nacionalne TV kuće CBS, Tyler, Perry i orkestar izvode izmiješane skladbe "Walk This Way", "I Don't Want to Miss a Thing" and "Dream On".

Tyler također snima duet sa county glazbenikom Keithom Andersonom, sa kojim izvodi skladbu "Three Chord Country and American Rock & Roll". Skladba je remiksana verzija skladbe sa Andersonovog istoimenog debitantskog albuma.

Kasnije iste godine Aerosmith radi na materijalu za novi album i odlazi na turneju, a Tyler uz sve to ima mnogo javnih nastupanja. Nastupa u komičnoj emisiji *Two and a Half Men*, gdje glumi samoga sebe kao bučnog, antipatičnog susjeda.

2007. godine, Tyler i Aerosmith koncentriraju se na prikupljanje materijala za njihov petnaesti studijski album, koji bi trebao biti objavljen u drugom kvartalu 2008.g,

## Diskografija
### Aerosmith

### Suradnički rad

## Filmografija

## Osobni život

Steven Tyler bio je u vezi sa modnim modelom Bebe Buell, sa kojom je dobio kćer Liv Tyler (Buell je u početku govorila da je Livin otac Todd Rundgren, kako bi je zaštitila od Tylera dok je bio pod utjecajem droga). 1978. ženi se sa Cyrinda Foxe (bivšom Warholovom manekenkom), sa kojom također dobiva kćer koja se zove Mia Tyler. On i Foxe, razvode se 1987.g., a ona 1997., objavljuje *Dream On: Livin' on the Edge With Steven Tyler and Aerosmith*, memoare u kojima opisuje svoj život proveden sa Tylerom. Cyrinda Foxe umire od raka glave 2002.g.

1988. godine ženi se sa modnom dizajnericom Teresom Barrick. Sa Teresom dobiva dvoje djece: kćer Chelsea Tallarico (6. ožujka 1989.) i sina Taj Monroe Tallarico (31. siječnja 1991.). U veljači 2005.g. najavljuju rastavu radi osobnih problema. U siječnju 2006. razvod i službeno stupa na snagu. Steven Tyler trenutno živi sa Erin Brady.

### Operacija glasnica
22. ožujka 2006.g. u dnevnim novinama "Washington Postu" objavljeno je kako se Tyler mora podvrći operativnom zahvatu glasnica. U članku se navodi "Usprkos Aerosmithovoj želji da Tyler nastavi sa glazbenom turnejom nakon operativnog zahvata, to nije bilo moguće, jer prema savjetu njegovog doktora , Tayler jedno vrijeme nije mogao nastaviti sa pjevanjem dok mu se glasnice ne oporave. Aerosmith odgađa preostali datum turneje u 2006. godini, koja se trebala održati u Sjevernoj Americi.

Operacija je izvršena uspješno, i Tyler više nije imao problema sa krvarenjem u grlu. Nakon pet tjedana pauze i oporavka, Steven Tyler i Aerosmith odlaze u studijo 20. svibnja 2006.g., te počinju sa radom na materijalu za novi album. Turneju pokreću na kraju 2006. zajedno sa američkom hard rock skupinom "Mötley Crüe", pod nazivom *Route of All Evil Tour*.

3. i 4. srpnja 2006. Tyler i Joe Perry nastupaju u Bostonu zajedno sa orkestrom "Boston Pops", sa kojima izvode hitove, "Dream On", "Walk This Way" i "I Don't Want To Miss A Thing". Ovaj koncert se smatra prvom Tylerovom izvedbom nakon operacije.

Operacijski zahvat na Steven Tylerovim glasnicama, prikazana je u jednoj epizodi National Geographic kanala pod imenom *Incredible Human Machine*.

### Borba protiv Hepatitisa C
U rujnu 2006., u intervju za TV kanal *Access Hollywood*, Steven Tyler otkriva kako posljednji desetak godina boluje od Hepatitisa C. Prva dijagnoza uspostavljena mu je 2003.g. i kako je od tada pa do 2006. na posebnom liječničkom tretmanu, uključujući i 11 mjeseci interferon terapije, koja mu je pomagala da preboli agoniju. Njegovo sadašnje stanje je da je izliječen od hepatitisa.

## Povezano
* Aerosmith

## Izvori

## Vanjske veze

* 
* ''Diskografija Stevena Tylera'' - MusicBrainz